 Madaxweyne Muuse Biixi Cabdi, wuxuu xafladaasi ka jeediyey khudbad aad u dheereyd oo dhinacyo badan taabanaysay, taasoo uu kaga hadlay arrimo kala duwan oo ay ka mid yihiin siyaasadda, caafimaadka, la-dagaalanka musuqmaasuqa, xakameynta kor u kaca sarifka lacagta, in la bixiyo cashuur ururinta dalka, amniga iyo hogol tusaaleyn uu ku soo qaatay in suldaanadii samataliska ahaa ee dadka ku kala hagoogan jirtay marka ay xaajadu murugto ee arrimuhu dhabqaan ay maanta qaarkood noqdeen hadimotalis, dibna uxasuusiyey madaxda dhaqanka inay dib u raacaan taariikhdii wanaagsanayd ee ay lahaayeen cidda ay saldannada ka dhaxleen sidii ay bulshada isugu soo jiidi jireen ee ay nabadda iyo wada-jirka astaanta ugu ahaan jirtay. 